|  |  |  |  |  |
| --- | --- | --- | --- | --- |
| **Kód:**  SZESZF144 | **Esélyegyenlőség, szektorközi együttműködés, fenntartói megoldások** | | | **Kreditszám:**  4 |
| **Választhatóság:**  kötelező | **Óraszám:**  15 | **Kurzuszárás:**  gyakorlati jegy | **Tanóraforma:**  gyakorlat | **Előfeltétel:**  **––** |
| **A tantárgy célja:**  Az Európai Unióban és ezen belül Magyarországon az elmúlt évtizedekben valóban a közgondolkodás tárgyává vált az egyenlő bánásmód, az esélyegyenlőség és a hátrányos megkülönböztetés kérdése, illetve a hátrányok kompenzációja. A hazai köznevelés intézményrendszere és intézményszervezési és tartalmi fejlesztésének folyamatában meghatározó fontosságú a gyermekek, tanulók óvodai, iskolai esélyegyenlőtlenségének mérséklése. A társadalmi szintű cél természetesen nem csupán az óvoda és iskola feladata, de egyik leghatékonyabb színtere. Az egyenlő bánásmód és az esélyegyenlőség előmozdításáról szóló 2003. évi CXXV. törvény előírásai az előremutatóak. A jogszabályi frissülések, pontosítások szükségessé teszik a kérdéskör jogszabályi háttérváltozásának nyomon követését, elemzését. Az óvodai és iskolai esélyegyenlőségi tervek fenntartói és intézményi együttműködéseket tesz szükségessé. Az esélyegyenlőségi terv megvalósításának lényegi eleme az óvodai és iskolai integrációs pedagógiai gyakorlat, ami egyrészt szociális kérdéseket érint, másrészről a pedagógia gyakorlatának átgondolását teszi szükségessé. A kurzus során célunk, hogy hallgatóink az esélyegyenlőség jogi hátterének megismerése mellett a hazai problémák okait és következményeit is ismerjék, képesek legyenek feltárni. Kurzusunk különös figyelmet fordít a nemi egyenlőtlenség, a fogyatékkal élők helyzete mellett, a romák társadalmi helyzetére. Olyan társadalmi stigmák, előítéletek megvilágítását végezzük, amelyek segíthetik érteni és megérteni, értelmezni azokat a pedagógiai törekvéseket, amelyeket a kormányzat a témakörben megfogalmazott, illetve megismerni azokat a pedagógiai „jó-gyakorlatokat”, amelyek segítik a hatékony válaszadást a saját intézményi praxisban.  **Tematika:**   1. A diszkrimináció fogalma, és az esélyegyenlőség. A hátrányos megkülönböztetés fogalma, típusai, a diszkrimináció közvetlen és közvetett módjai. 2. Előítéletek és diszkrimináció. Pozitív és negatív diszkrimináció. 3. Diszkrimináció elleni fellépés lehetőségei. Érdekvédelem hazai és nemzetközi szinten. Magyarországi jogi szabályozás, nemzetközi és közösségi jogok, eszközök. 4. Az Európai Unió és kisebbségi ügyek. 5. Esélyegyenlőség és oktatás. Jogszabályi környezet. 6. Esélyegyenlőséget szolgáló fenntartói eljárások, lehetőségek. 7. Intézményi esélyegyenlőségi tervek megismerése, elemzése. 8. Új oktatásszervezési formák az esélyegyenlőség szolgálatában: felzárkóztatás, integrációs pedagógiai gyakorlat, szakiskolai gyakorlat, iskolaotthonos, egész napos oktatás és nevelés. 9. Fenntartói és intézményi esélyegyenlőségi intézkedési terv. 10. Integráció az iskolában és az óvodában. 11. Az együttnevelés pedagógiai esélyeit növelő tényezők: kompetenciafejlesztő programok, integrációt segítő pedagógiai programok, szabadidős tevékenységek, módszertani lehetőségek. 12. Egyéni haladást segítő differenciált tanulásszervezés lehetőségei: projektmódszer, kooperatív tanulás, munkaformák az osztálytermi munkákban, stb. Hatékony tanuló megismerési technikák, professzionális tanári kommunikáció. 13. Integrációs pedagógiai „jó-gyakorlatok” 14. Intézményi dokumentumok aktualizálása, felülvizsgálata. 15. Mérés, értékelés, intézményi önértékelés.   **Módszerek:**  Előadás, irodalmak, jó gyakorlatok elemző feldolgozása.  **A tanegység teljesítésének követelményei, feltételei:**  A tananyag, valamint az előadásokon elhangzottak alapján egy esettanulmány készítése valamely hátrányos csoport köréből az oktatás gyakorlatából, vagy  Szabadon választott pedagógiai/fenntartói „jó gyakorlat” feldolgozása a hátránykompenzáció és esélyegyenlősség témakörében, vagy  Fenntartói/intézményi esélyegyenlőségi intézkedési terv elemző bemutatása.  **Kötelező olvasmányok:**  2011. évi CXC. törvény a nemzeti köznevelésről http://net.jogtar.hu/jr/gen/hjegy\_doc.cgi?docid=A1100190.TV  Az egyenlő bánásmódról és esélyegyenlőségről szóló 2003. évi CXXV. törvény http://www.kezenfogva.hu/nehagydmagad/files/Torveny\_az\_egyenlo\_banasmodrol.pdf  A diszkrimináció fogalma http://www.google.hu/url?sa=t&rct=j&q=&esrc=s&source=web&cd=2&ved=0CCkQFjAB&url=ht tp%3A%2F%2Fwww.egyenlobanasmod.hu%2Ftanulmanyok%2Fhu%2Fdiszkriminacio\_fogalma.p df&ei=qscFVL2hLMn4yQOchoCYCg&usg=AFQjCNHt6NpxZjCjBg9SWyBwyPCQUKHp3Q&si g2=YVQBd\_LQC4tLzLWm5nxaeg&bvm=bv.74115972,d.bGE  A fogyatékos személyek jogairól és esélyegyenlőségük biztosításáról szóló 1998. évi XXVI. törvény a romák társadalmi integrációját elősegítő kormányzati programról és az azzal összefüggő intézkedésekről szóló 1021/2004. (III.18.) Korm. határozata  Bíró Gyula: Egy integrációs program innovációs elemei a segítő pedagógia gyakorlatában. In: Bíró Gyula – F.Rácz Tünde (szerk.) Nem születtem varázslónak… tanulmányok az óvodai, iskolai mentálhigiéné köréből. Amenca Velünk Európába Szervezet Berettyóújfalu-Nagyrábé, 2012.  Szajbély Katalin: A pozitív intézkedések fogalma és alkalmazásuk lehetősége a faji diszkrimináció elleni küzdelemben az Európai Unió tagállamaiban  http://jesz.ajk.elte.hu/szajbely19.html  Mihály Ottó: esélyegyenlőség és differenciálás, http://epa.oszk.hu/00000/00035/00023/1999-01- ko-Mihaly-Eselyegyenloseg.html  **Ajánlott irodalom:**  Balogh Tibor – Bíró Gyula: EM-vállalások adatainak elemző összesítése 2009-2010. Kutatási beszámoló kéziratban. Educatio Társadalmi Szolgáltató Nonprofit Kft. Budapest, 2010.  Balogh Gyula „Sárréti Kapocs” projekt bemutatása. In: Bíró Gyula (szerk.): Korszerű vezetői ismerek a XXI. században-tanulmánykötet a közoktatás köréből. Civil Centrum Bt.,Debrecen – Berettyóújfalu, 2006.  Balogh Gyula: Halmozottan hátrányos helyzetű és roma tanulók integrációs nevelésének jogi háttere, törvényi változásai. In: Bíró Gyula (szerk.) Hosszútávon…- tanulmánykötet a közoktatás köréből. BÖTKT, Berettyóújfalu, 2007.  Bíró Gyula - F. Rácz Tünde (szerk.) Nem születtem varázslónak - tanulmányok az óvodai, iskolai mentálhigiéné köréből, szerkesztő, szerző- Kiadó: Amenca – Velünk Európába Szervezet Berettyóújfalu-Nagyrábé, 2012.  Bíró Gyula: Iskolapélda – IPR a gyakorlatban – Sárréti Kapocs Program. In: Chrappán Magdolna (szerk.) Az iskolakezdés pedagógiai kihívásai. Magyar Óvodapedagógiai Egyesület - Debreceni Egyetem Neveléstudományi Intézet, Debrecen, 2011.  Bíró Gyula: Egy innovációs program néhány gyakorlati aspektusa, Deliberationes folyóirat, Szeged, 2014.  Hablicsek László: A roma népesség demográfiai jellemzői, kísérleti előreszámítás 2050-ig. KSH Népességtudományi Intézet, Budapest, 1999.  Kézdi Gábor – Surányi Éva: Egy sikeres iskolai integrációs program tapasztalata. Educatio Társadalmi Szolgáltató Közhasznú Társaság, Budapest, 2008.  Radó Péter: Egyenlőtlenségek és méltányosság a közoktatásban. In: Halász Gábor és Lannert Judit (szerk.): Jelentés a magyar közoktatásról. OKI, Budapest, 2000. | | | | |